คือตอนนั้นมีตุ่มสีม่วงขึ้นมาหลังรูที่เจาะหูคะ มีเลือกไหลบางครั้งและล่าสุดมีของเหลวสีเหลืองขาว(สีเหลืองดูพลาสเทลเหมือนไขมันที่สิว)ไหลออกมาหลังถอดตุ้มหูค่ะตอนนี้กังวลมากเลยคะ จะติดเชื้อมั้ยคะ และถ้าเป็นแบบนั้นต้องรักษายังไงคะ
สวัสดีค่ะ ตุ่มสีม่วงมีเลือดไหลหลังการเจาะหูนั้น อาจจะเป็นสัญญาณของแผลติดเชื้อได้ โดยแผลติดเชื้ออาจทำให้แผลมีสีเปลี่ยนไป มีเลือดหรือหนองไหลจากแผล แผลปวดบวมมากขึ้นดังนั้นแนะนำการไปพบแพทย์เพื่อตรวจร่างกาย ถ้ามีการติดเชื้อจริงๆ ก็ควรได้รับยาฆ่าเชื้อร่วมด้วยในระหว่างนี้ให้งดการใส่ตุ้มหูไปก่อน รับประทานยาแก้ปวดได้ ทำความสะอาดแผลด้วยน้ำเกลือทางการแพทย์ชุบทำความสะอาดเบาๆที่แผล และใช้เบตาดีนเช็ดรอบๆแผลได้